b'\n_START_ARTICLE_\nAutomobil\n_START_PARAGRAPH_\nAutomobil (samovoz) je motorno vozilo s karoserijom raznih oblika postavljenom na dvjema osovinama s \xc4\x8detirima kota\xc4\x8dima, a ve\xc4\x87inom se koristi za prijevoz putnika. Osim sjedala za voza\xc4\x8da mo\xc5\xbee imati najvi\xc5\xa1e osam sjedala._NEWLINE_Razgovorno se u hrvatskom jeziku automobil naj\xc4\x8de\xc5\xa1\xc4\x87e naziva auto, a vrlo rijetko se koristi (iako nije nepoznat oblik) i samovoz, \xc5\xa1to je doslovni prijevod tu\xc4\x91ice "automobil"._NEWLINE_Razvoj dana\xc5\xa1njih automobila je po\xc4\x8deo 1886. godine u Njema\xc4\x8dkoj. Prvi automobil je konstruirao i napravio Karl Benz, 3. srpnja 1886. u Mannheimu. Kratko nakon toga su i Gottlieb Daimler i Wilhelm Maybach u blizini Stuttgarta kao i Siegfried Marcus u Be\xc4\x8du proizveli svoje verzije automobila._NEWLINE_Prvu proizvodnju automobila na teku\xc4\x87oj traci po\xc4\x8deo je Henry Ford 1913.'